Hvis du skal have ændret på adgangsforhold til en kommunevej eller en privat fællesvej, skal Varde Kommune behandle en ansøgning i henhold til vejlovene. En adgang er betegnelsen for en indkørsel, opkørsel, rampe eller lignende.
Der kan som udgangspunkt kun gives tilladelse til en adgang pr. parcelhusgrund, og normalt ikke over 3 meters bredde.
Adgang til erhvervsgrunde kan etableres bredere hvis forholdene på stedet tillader det.
Du kan skrive til Vej og Park hvis du ønsker at søge om at ændre adgangsforholdene til en kommunevej eller en privat fællesvej.